In nomine Dei omnipotentis et Filii et Spiritus Sancti. Successoribus nostris præsenti scripto relinquimus quod, dominus Reymondus de Aley, n[o]ndum habens uxorem, laudavit heleemosinas quas fecerat avunculus ejus Turumbertus Deo et b[eatæ] Mariæ et Alpensi ecclesiæ, hæc eleemosinæ jacent subtus saxum Castellionis et in locis de Frayne et de Noerei et de Prissie et tenementum Rodulphi de Bamotes, hoc fecit ante aulam de Fulcinie, in presentia domini Henrici. Sciendum vero quod dominus Henricus de Fulcinie hoc donum laudavit et concessit Alpensi ecclesiæ et promisit de prædicto Raymondo et cunctis aliis se esse fidelissimum defensorem, ut igitur donum istud præfata domus in pace valeat possidere cartam inde fieri jussit et testes fideles adhibuit Sayguinum capellanum de Fulcinie, Stephanum militem Lausannæ et Vullielmum villicum de Fulcinie et Guidonem villicum Sancti Georgii et Lodo[v]icum de Marcosei et Benedictum Jugger et Petrum Album, propter hoc habuit de bonis Alpensis ecclesiæ LXX solidos. Hoc sane ego Vullielmus dominus de Fulcinie notum facio universis tam presentibus quam futuris, me interfuisse definitioni quæfacta fuit inter Alpenses et Raymondum de Alay de predictis donis Alpensi concessis ecclesiæ, dicebant autem Alpenses in jamdictis eleemosinis rectum servitium totum se de jure possidere debere, et Raymundus fortitudinem servitii se asserebat habere, ad hunc autem exitum res fuit predicta, quod Raymundus de Alay acceptis de rebus ecclesiæ Alpensis XII libris gebennensium et decem solidis et illud totum quod habebat subtus saxum Castellionis, hoc est tenementum molier ubicumque jacet in agris, pratis aut vineis, in nemoribus atque arboribus, fratribus Alpensibus funditus vendidit et donavit. Hoc etiam sciendum quod predictus Raymundus hominibus suis Martino, Willelmo, Archimbaudo Campani et Anselmo concanbium ad laudem ipsorum, donavit ; et ipsi homines, accepto concambio alio ad voluntatem suam et laudem, tenementum suum Alpensibus reli[n]querunt et [...] soli[dos] habuerunt. Hoc donum laudavit et concessit Vullielmus Franceis. Hoc ego Vullielmus de Fulcinie ecclesiæ Alpensi laudo et concedo et sigilli mei impressione communio et defensorem fidelem me esse promitto. Hujus negotii testis est Radulphus prior de Condamina, Jacobus de Voserie, Petrus senescalcus de Alingio, Radulphus Albus de Salanchia, Vullielmus de Turre Castellionis, Petrus de Lullins, Jordanus de Chissins, Petrus de Mastringe, Aymo cocus de Fulcinie et Giraldus de la Perrina et Bocardus de la Porta, Petrus quoque et Vullielmus frater ejus de Balmes, Nantelinus de Arsenay et Petrus frater ejus. Factum est hoc anno Dominicæ incarnationis M. C. L. XXXX. nono. Amen.